Մեկնես

Մեկնես (), Մարոկկոյի չորս կայսերական քաղաքներից մեկը, որը գտնվում է երկրի հյուսիսային հատվածում։ Համարվում է թագավորության վեցերորդ խոշորագույն քաղաքը՝ ըստ բնակչության։

Քաղաքի հին թաղամասն ընդգրկված է Մարոկկոյում ՅՈւՆԵՍԿՕ-ի Համաշխարհային ժառանգության օբյեկտների ցանկում։ Տեղակայված է մայրաքաղաք Ռաբաթից 130, իսկ Ֆեսից՝ 60 կմ հեռավորության վրա։

Պատմություն 
Քաղաքի տեղանքում բնակչություն հաստատվել է 8-րդ դարում, որից հետո բնակավայրը հայտնի է դարձել Կասբա անվանումով (حصن, արաբերենից թարգմանաբար նշանակում է ամրոց)։ Բերբերական ցեղերը քաղաքը կոչել են Միկնասա և այնտեղ բնակություն հաստատել 10-րդ դարում։ Մեկնեսը առավել հայտնի է դարձել 11-12-րդ դարերում՝ Ալ-Մորավիների պետության օրոք։

1673 թվականին Իսմայիլ իբն Շերիֆը Մեկնեսը դարձրել է իր թագավորության մայրաքաղաքը։ Նրա մահից հետո՝ 1727 թվականին, քաղաքը կորցրել է իր նշանակությունը և մայրաքաղաքից վերածվել է շարքային քաղաքի։

1911 թվականին քաղաքը գրավվել է ֆրանսիական զորքերի կողմից, որից հետո դարձել Մարոկկոյի ֆրանսիական պրոտեկտորատի մաս։ Եվրոպացիների գերիշխանության տարիներին քաղաքից առանձնացվել է հին թաղամասը, որը հետագայում դարձել է ՅՈւՆԵՍԿՕ-ի Համաշխարհային ժառանգության օբյեկտ։

2010 թվականի փետրվարի 19-ին քաղաքի հին թաղամասում գտնվող Բաբ Բերդայինի մզկիթում ուրբաթօրյա նամազի ժամանակ տեղի է ունեցել զինված հարձակում, որի արդյունքում զոհվել է 41 մարդ։

Աշխարհագրություն 
Մկնես քաղաքը գտնվում է Մարոկկոյի հյուսիսային հատվածում՝ ծովի մակարդակից 549 մետր բարձրության վրա։ Բարձրալեռնային դիրք ունեցող այս բնակավայրը զբաղեցնում է 73,4 կմ² տարածք։

Մեկնեսը մայրաքաղաք Ռաբաթից գտնվում է 130 կմ հեռավորության վրա։ Կլիման միջերկրածովյան է։ Տարեկան միջին ջերմաստիճանը կազմում է 25.4 °C։ Տարվա ամենաշոգ ամիսներին (հուլիս-օգոստոս) ջերմաստիճանը տատանվում է 29 և 38 °C, իսկ դեկտեմբեր ամսին կարող է իջնել մինչև 2-4 °C։ Տարեկան տեղումների միջին քանակը կազմում է 500 մմ։

Տեսարժան վայրեր

Քույր քաղաքներ 
  Նիմ, Ֆրանսիա ()
  Ռեյմս, Ֆրանսիա ()
  Ալմա Աթա, Ղազախստան ()

Տես նաև 
 Մարաքեշ

Ծանոթագրություններ 

Մարոկկոյի քաղաքներ